Demà tindrà lloc el concert Rap x Xicas dins de la 1ª Trobada de Joves "No sóc el meu futur, sóc el meu present"
03 de març 2017

​ ![](/media/uhqlrtz5/92_gata-cattana-artista.jpg)  

_La rapera Gata Cattana, que ha faltat esta setmana, anava a ser una de les participants en el concert Rap x Xicas._

Demà tindrà lloc en el Casal Jove la 1ª Trobada de Joves "No sóc el meu futur, sóc el meu present". Esta activitat s'emmarca dins del treball dut a terme pel Grup Impulsor del Fòrum Jove que elabora el Pla Integral de Joventut de Sagunt al costat de l'àrea de Joventut de l'Ajuntament de Sagunt.

L'esdeveniment se celebrarà de 17 a 21 hores i comptarà amb el concert Rap x Xicas. El departament de Joventut de l'Ajuntament de Sagunt expressa la seua tristesa per la mort de la jove rapera Gata Cattana, una de les artistes que anava a participar en l'esdeveniment, i trasllada el seu condol a la seua família, amics i a Taste the Floor, l'agència de contractació de l'artista. El departament vol que el concert es convertisca en un homenatge a la difunta artista.

La iniciativa té la intenció d'anar concretant les propostes que configuraran els eixos fonamentals sobre els quals pivotará el resultat del Pla Integral de Joventut de Sagunt a partir d'un procés conjunt i participatiu obert a tots els i les joves del municipi.

L'objectiu de la Trobada serà crear un espai de propostes públiques a l'hora d'abordar les principals problemàtiques i necessitats detectades durant estos últims mesos. La trobada vindrà acompanyada d'un ambient lúdic on es programaran recitals de poesia, acústics, concerts de rap i un berenar de bunyols amb xocolata en l'espai assembleari del Casal Jove.

La programació completa serà la següent:

A les 17.00 h, concert amb:

GOTAMA + SALOMÉ CASTRO + SÉPIOL + FREAK FROGS

De 18.00 a 19.00 h, decideix amb nosaltres:

Canviem bunyols per propostes. Berenem i decidim en l'espai assembleari del Casal Jove.

A les 19.30 hores, concert Rap x Xicas:

TESA + MACHETE EN LA BOCA 

![](/media/fpjdr4g0/92_0001.jpg)  
  

*   [](http://www.facebook.com/sharer.php?u=https://aytosagunto.es/va/actualitat/demà-tindrà-lloc-el-concert-rap-x-xicas-dins-de-la-1ª-trobada-de-joves-no-sóc-el-meu-futur-sóc-el-meu-present/ "Facebook")
*   [](http://twitter.com/share?url=https://aytosagunto.es/va/actualitat/demà-tindrà-lloc-el-concert-rap-x-xicas-dins-de-la-1ª-trobada-de-joves-no-sóc-el-meu-futur-sóc-el-meu-present/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/demà-tindrà-lloc-el-concert-rap-x-xicas-dins-de-la-1ª-trobada-de-joves-no-sóc-el-meu-futur-sóc-el-meu-present/ "Linked In")
*   [](mailto:?body=https://aytosagunto.es/va/actualitat/demà-tindrà-lloc-el-concert-rap-x-xicas-dins-de-la-1ª-trobada-de-joves-no-sóc-el-meu-futur-sóc-el-meu-present/)